b"\n_START_ARTICLE_\nClallam\n_START_SECTION_\nIme\n_START_PARAGRAPH_\nIme Clallam, to\xc4\x8dnije Nux Sklai Yem zna\xc4\x8di 'strong people' .\n_START_SECTION_\nPovijest\n_START_PARAGRAPH_\nVe\xc4\x87 sljede\xc4\x87e godine nakon \xc5\xa1to je 1787 otkriven prolaz Strait of Juan de Fuca u kojeg uplovljava trgovac krznom, Charles Barkley, Clallam Indijanci susre\xc4\x87u prvog bijelca, to je Englez Robert Duffin kojega su napali na Discovery Bayu. Pripadnici ovog plemena o\xc4\x8dito su opasni ratnici. Tijekom 1840.-tih i 1850.-tih godina znatan dio ih velikim kanuima sa poluotoka Olympic prelazi na kanadski otok Vancouver, gdje se udru\xc5\xbeuju sa Songish Indijancima i na Victoria Harbouru podi\xc5\xbeu sebi dva naselja. Godine 1854. zauzimaju podru\xc4\x8dje plemena Chimakum, a 14 godina kasnije (1868) dvadeset\xc5\xa1estorica Clallama pod vostvom poglavice Nu-mah, lokalno poznat kao Lame Jack, na New Dungeness Spitu napali su pripadnike plemena Tsimshian koji su ovdje bili zbog trgovine, i na povratku za Fort Simpson kod Prince Ruperta u Britanskoj Kolumbiji. Sedamnaestoricu Tsimshiana su pobili, a uspjela se bijegom spasiti tek jedna \xc5\xbeena, koja je i ispri\xc4\x8dala ovi pri\xc4\x8du. Povod napadu bila je kra\xc4\x91a jedne od Lame Jackovih \xc5\xbeena. Ovaj pokolj ostao je zapisan kao Dungeness Massacre.\n_START_SECTION_\nEtnografija\n_START_PARAGRAPH_\nKultura Clallama tipi\xc4\x8dna je Obalnim Sali\xc5\xa1ima, i dio je kulturnog podru\xc4\x8dja Indijanaca Sjeverozapadne obale u kojoj glavni temelj materijalne kulture predstavlja crveni cedar. Clallami su poznati po svome tkala\xc5\xa1tvu na dvije vrste tkala\xc4\x8dkih stanova a koristili su dlaku 'planinske koze', \xc5\xbeivotinje iz porodice Bovidae ili \xc5\xa1upljoro\xc5\xbeaca, koja je rasprostranjena po padinama planina Rockies (Stjenjaka), drugi materijal koji se tkao je dlaka vunastih pasa i unutarnja kora (liko) cedrova Thuja plicata (crveni cedar) i Chamaecyparis nootkatensis (aljaski \xc5\xbeuti cedar), drvo poznato kao pendula ili \xc5\xbealosni nutkanski \xc4\x8dempres. Kanui su tako\xc4\x91er izra\xc4\x91ivani od crvenog cedra, koji se me\xc4\x91u ostalim domorocima koristi uz Sjeverozapadnu obalu sve od Oregona do jugoisto\xc4\x8dne Aljaske. Crveni cedar koristio se i za izradu drvenih dasaka debljine od 7,5 do 15 centimetara (3 do 6 in\xc4\x8di) i \xc5\xa1irokih dvije do tri stope (70 do 90 centimetara) koje su cijepali klinovima od jelenjih rogova ili dlijetima od dabrovih zubi ili kremena. Ove ku\xc4\x87e bile su velike, \xc4\x8detvrtaste, dimenzija od 40-100 (12 do 30 m.) ili vi\xc5\xa1e stopa sa 14-20 stopa. Ove ku\xc4\x87e su na dvije vode sa rupama sa propu\xc5\xa1tanje dima, kolektivne su, a svaka obitelj u njoj ima vlastito ognji\xc5\xa1te."